Hardlooplegende sterk aan ná tref-en-trapIan en Sonja Laxton Foto: Facebook Die hardlooplegende Sonja Laxton maak goeie vordering in die hospitaal nadat sy ernstig beseer is in ŉ tref-en-trap-ongeluk, berig EWN. “Haar tweede operasie was ŉ sukses, maar sy bly in ŉ kritieke toestand,” het Ian Laxton, Sonja se man, aan EWN gesê. Sy het Vrydag ŉ operasie aan haar regterskouer ondergaan. Die 65-jarige atleet is verlede week in ŉ tref-en-trap-ongeluk beseer en in die Milpark-hospitaal opgeneem. Die bestuurder, wat ná die ongeluk weggejaag het, is later in hegtenis geneem nadat ŉ ooggetuie die polisie in kennis gestel het van besonderhede oor sy voertuig. Volgens Ian is hulle dankbaar vir die ondersteuning van die publiek. Hulle het briewe, oproepe, e-posse en teksboodskappe ontvang. Lees ook: Hardlooplegende ernstig beseer in tref-en-trap